stanford-oval/wikipedia huggingface dataset:
אגנודיקה
מהלך המשפט ותוצאותיו

רופאים גברים שראו שנשים כבר לא מעוניינות בשירותיהם, האשימו את אגנודיקה בפיתוי נשים, ואת הנשים האשימו בהתחלות. אגנודיקה הובאה לפני משפט שהתאסף על גבעת אראופגוס ליד אתונה. במהלכו הרופאים הגברים גינו אותה וכתגובה היא הרימה את חולצתה וחשפה את זהותה האמיתית, מה שהביא לנידויה חריף יותר על ידי גברי אתונה, באשמת רמאות והתחזות. מתוך פחד מעונש מוות, אגנודיקה ניסתה לשכנע את השופטים כי זה בלתי אפשרי שהיא אשמה בפשעים שלכאורה הגברים ייחסו לה. לאחר מכן יריביה ביקשו לגנות אותה על הפרת החוק שאוסר על נשים ללמוד ולעסוק ברפואה. לפני שהגיעו השופטים לפסיקה, קהל הנשים הגיע למשפט להלל את ההצלחות של אגנודיקה כרופאה. בתום דיון קצר, אגנודיקה זוכתה מכל אשמה והחוק באתונה שונה ואפשר לנשים לקבל טיפול על ידי נשים רופאות.
השפעה על נשים ברפואה

לפני אגנודיקה, נשים טיפלו בחולים וניסו להבין איך הגוף האנושי עובד ומה היו גורמי המחלות. הנשים בזמנו היו מיילדות אך לא הורשו לעסוק ברפואה. ליוונים, המשפט של אגנודיקה הביא לשינויים בחוק האתונאי והותיר לנשים ללמוד רפואה. הסיפור גם שימש כמעשיה במאה השבע עשרה למיילדות כדי להגן על עצמן מפני שליטה גברית במקצועות הרפואה.
מיתולוגיה

ייתכן כי הסיפור של אגנודיקה הוא רק סיפור מיתולוגי. לפי הספר The International Encyclopedia of Women Scientists השם "אגנודיקה" מוזכר כראיה להיותה דמות מיתולוגית. היה נהוג במיתולוגיה היוונית, ופחות במציאות, לתת לדמויות שמות שמשקפות את תכונותיהם. הפירוש של אגנודיקה ביוונית הוא "חסידה בפני צדק". הטיעון השני בספר הוא הצורה הדרמטית שאגנודיקה חשפה את זהותה האמיתית. הם רואים במחווה זו עוד מנהג בסיפורי המיתולוגיה היוונית, שהאומנה הייתה שבפסלוני נשים היה כוח נגד הרוע. עד היום אגונודיקה נחשבת לסמל לרופאים.
ראו גם

מיתולוגיה יוונית
גינקולוגיה
רפואה
נשים במדע
אתונה
מיילדות
לקריאה נוספת

Newman, Jeremiah Whitaker (1807), A New Volume of the Lounger's Common-place Book: Containing One Hundred Articles, None of which Have Been Printed in Any of the Former Volumes ..., Longman, Hurst, Rees and Orme, נבדק ב-6 בספטמבר 2014 {{citation}}:  (עזרה)
Women in Medicine, Claude Moore Health Sciences Library, University of Virginia, אורכב מ-המקור ב-2017-08-02, נבדק ב-2015-06-01
Alic, Margaret (1986), Hypatia's Heritage, Beacon Press, ISBN 9780807067314
Kirsh, Sharon; Kirsh, Florence (2001), Fabulous Female Physicians, Second Story Press, ISBN 9781896764436
Oakes, Elizabeth H. (2002), International Encyclopedia of Women Scientists, Facts On File Inc., ISBN 0-8160-4381-7
Yount, Lisa (1999), A Biographical Dictionary of Women in Science and Math, Facts on File Library of World History, Facts On File, Inc., ISBN 0-8160-3797-3
הערות שוליים

1 2  Yount, Lisa (1999), A Biographical Dictionary of Women in Science and Math, Facts On File, Inc.
1 2 3 4  Oakes, Elizabeth H. (2002), International Encyclopedia of Women Scientists, Facts On File Inc.
1 2  Kirsh, Sharon; Kirsh, Florence (2001), Fabulous Female Physicians, Second Story Press
1 2  Alic, Margaret (1986), Hypatia's Heritage, Beacon Press
1 2 3 4  Newman, Jeremiah Whitaker (1807), A New Volume of the Lounger's Common-place Book: Containing One Hundred Articles, None of which Have Been Printed in Any of the Former Volumes ., Longman, Hurst, Rees and Orme
1 2  Oakes, Elizabeth H. (2002), International Encyclopedia of Women Scientists, Facts On File Inc.
| --- | --- |
בקרת זהויות :  NLI: 987007513136505171  BNE: XX6319462  GND: 133415821  NLG: 305913  VIAF: 8574916   WorldCat (עם VIAF): 8574916
איוואן ווקוביץ'

איוואן ווקוביץ' (במונטנגרית: Иван Вуковић; נולד ב-9 בפברואר 1987) הוא כדורגלן מונטנגרי.
קריירת מועדונים

ווקוביץ' התחיל את הקריירה שלו בזטה. כבר בעונתו הראשונה הפך לשחקן מפתח וסיים את העונה עם הקבוצה במקום ה-3 של ליגת העל של סרביה ומונטנגרו שנחשב להישג הגדול ביותר של הקבוצה עד אז. בקיץ 2006 חתם בבודוצ'נוסט פודגוריצה עימה זכה באליפות בתום עונת 2007/2008 אך בעונה זו לא כבש ב-16 משחקים בהם שותף. בשלוש העונות שלאחר מכן, היה מלך השערים של הקבוצה בכל עונה ובעונת 2010/2011 של הליגה כולה עם 20 שערים.
בקיץ 2011 חתם בהיידוק ספליט תמורת 425 אלף אירו. ב-28 ביולי 2011 ערך את הופעת הבכורה שלו בספליט בהפסד 0–1 נגד סטוק סיטי במסגרת מוקדמות הליגה האירופית. בעונתו הראשונה בספליט לא עלה על הציפיות וכבש שני שערים בלבד, אולם עונה לאחר מכן כבש 9 שערים. בקיץ 2013 חתם בסאנגנם הדרום קוריאנית בה שיחק במשחק שנה.
ב-1 בספטמבר 2014 חתם בOFK בלגרד הסרבית. בינואר 2015 חזר למונטנגרו כאשר חתם במלאדוסט פודגוריצה בה כבש 7 שערים ב-15 הופעות. ב-4 באוגוסט 2015 חתם במכבי נתניה. אך פרש מהמועדון תוך פחות מחודש. בפברואר 2016 חזר למלאדוסט פודגוריצה לאחר שהיה שחקן חופשי כחצי שנה.
נבחרת מונטנגרו

ב-18 בנובמבר 2009 ערך את הופעת הבכורה שלו בנבחרת מונטנגרו במשחק ידידות נגד בלארוס.
הערות שוליים

↑  רז אמיר, ‏איבן ווקוביץ' וז'רקו גרבוביץ' חתמו לעונה בנתניה, באתר ONE‏, 4 באוגוסט 2015
↑  רז אמיר, ‏רשמי: נתניה הודיעה על שחרורו של ווקוביץ', באתר ONE‏, 4 בספטמבר 2015
איאן פאונטיין

| --- | --- |
אין תמונה חופשית
 לידה:  1970 (בן 54 בערך) 
 מוקד פעילות:  הממלכה המאוחדת 
 סוגה:  מוזיקה קלאסית 
 שפה מועדפת:  אנגלית 
 כלי נגינה:  פסנתר 
 פרסים והוקרה:  התחרות הבינלאומית לפסנתר ע"ש ארתור רובינשטיין (1989) 
 
איאן פאונטיין (באנגלית: Ian Fountain נולד ב-1970) הוא פסנתרן קונצרטים בריטי.
חייו > לימודים

פאונטיין החל בלימודי הפסנתר בגיל חמש. הוא שר במקהלת ניו קולג' באוקספורד והמשיך את לימודיו בווינצ'סטר קולג' ובקולג'
המלכותי הצפוני למוזיקה. מוריו היו רוברט באטון וסולאמיטה ארונובסקי. בגיל 19 היה הזוכה הצעיר ביותר בתחרות רובינשטיין של 1989 בתל אביב.
חייו > קריירה

איאן פאונטיין מרבה להופיע ברחבי תבל, כסולן בקונצרטים עם תזמורות נודעות, בהן התזמורת הסימפונית של לונדון, תזמורת פילהרמוניה, תזמורת האלה, הפילהרמונית של לונדון, התזמורת הפילהרמונית הישראלית והתזמורת הסימפונית ירושלים. 
בשנת 1999 הוזמן לפולין לציון שנת ה-150 למות פרדריק שופן בנגינת שני הקונצ'רטי של שופן בקרקוב.
פאונטיין מרבה גם לנגן בפסטיבלי מוזיקה ברחבי העולם, הן סולו והן בהרכבים קאמריים שונים ומופיע ברסיטלים באתרי מוזיקה חשובים.
בין הקלטותיו המצליחות וריאציות דיאבלי של לודוויג ואן בטהובן לחברת CRD ורסיטל שלח סונאטות מן המאה ה-20 לחברת EMI.
מאז 2001 nכהן איאן פאונטיין כפרופסור לפסנתר באקדמיה המלכותית למוזיקה.
איסי מיאקי

| --- | --- |

 לידה:  22 באפריל 1938 הירושימה, האימפריה היפנית 
 פטירה:  5 באוגוסט 2022 (בגיל 84) טוקיו, יפן 
 שם לידה:  三宅 一生 
 מקום לימודים:  האוניברסיטה לאמנות טאמה (1963)  Highschool in Japan  School of the Parisian Couture Union  lower secondary school in Japan 
 תחום יצירה:  עיצוב אופנה 
 פרסים והוקרה:  מסדר התרבות (2010)  פרס קיוטו באמנות ופילוסופיה (2006)  honorary Royal Designer for Industry (1988)  SOEN Award (1961)  פרס ההצטיינות בתרבות (1998)  מפקד בלגיון הכבוד (15 במרץ 2016)  פרימיום אימפריאל (2005)  בפסקה זו רשומה אחת נוספת שטרם תורגמה 
 www.isseymiyake.com
 
חזית חנות של איסי מיאקי בפריז, בשנת 2008
זהו שם יפני; שם המשפחה הוא .
איסי מיאקה (ביפנית: 三宅 一生,‏ 22 באפריל 1938 – 5 באוגוסט 2022) היה מעצב אופנה יפני שנודע בזכות ביגוד בעיצוב טכנולוגי, תצוגות אופנה, ובשמים.
תולדות חייו

מיאקה נולד בשנת 1938 בהירושימה, יפן. כילד בן שבע היה עד וניצל מן הפצצה הגרעינית שהופלה על העיר ב-6 באוגוסט 1945. הוא למד עיצוב גרפי באוניברסיטה לאמנות טאמה בטוקיו וסיים לימודיו בשנת 1964. עם סיום הלימודים החל לעבוד בפריז ובניו יורק. הוא שב לטוקיו בשנת 1970 וייסד את סטודיו לעיצוב מיאקה.
בסוף שנות ה-80 החל לבצע ניסויים בשיטות חדשות ליצירת פְּליסֶה אשר תאפשרנה גמישות בתנועה ללובש הבגד לצד קלות בכביסת הבגד ובייצוגו. ניסיונותיו הובילו בשנת 1993 לפיתוח שיטת פליסה חדשה לבדים, שבה ראשית הבד נגזר ונתפר, ואחר כך מהודק בין שכבות נייר ונדחס למגהץ קיטור חם לצורך יצירת הפליסה. "זיכרון" הבד משמר את הפליסה גם לאחר סיום הגיהוץ בתבנית הנייר וניתן ללובשו. בשיטה זו יצר בגדי פליסה לבלט של פרנקפורט.
למיאקה הייתה ידידות ארוכת שנים עם אמנית החרס לוסי רי. בעזבונה היא הותירה לו את אוסף הקרמיקה הגדול שלה ואוסף כפתורי חרסינה שאותם שילב בעיצוביו והציגם בתצוגותיו.
בשנת 1994 העביר מיאקה את תחום עיצוב אופנת הגברים לידי נאוקי טקיזאווה, ובשנת 1999 העביר לידיו אף את תחום אופנת הנשים, זאת כדי שיוכל להפנות את מלוא מרצו למחקר. בשנת 2007 הפך נאוקי טקיזאווה למעצב עצמאי בקבוצת איסי מיאקה, ודאי פוג'יווארה מונה למנהל בית האופנה איסי מיאקה.
בדומה לבתי אופנה גדולים אחרים, גם איסי מיאקה שיווק בשמים. הבושם הראשון שלו, L'eau d'Issey (מילולית: "מי איסי"), שווק לראשונה בשנת 1992. שמו של הבושם הוא משחק מילים, כיוון שבצרפתית הוא נשמע זהה למילה "אודיסאה". הבקבוק, שעוצב על ידי מיאקה, מבוסס על מראה הירח הנשקף מאחורי מגדל אייפל, כפי שהוא נצפה מדירתו בפריז. בשנת 1994 הוציא מיאקה אף בושם לגברים (L'eau d'Issey Pour Homme).
ב-1998 נפתחה ב-Fondation Cartier's התערוכה "Making Things" של איסי מיאקה שהציבה לעצמה למטרה לחקור דרך חדשה להבין בגדים, בה הדמיון משתלב עם הטכנולוגיה החדשנית ביותר. דרך עיצוב חלל חדשני, התערוכה שרטטה את עבודתו של מיאקה דרך ארבעה חללים: חופש ותנועה, היחסים בין אופנה לאמנות, מחקר חומרים ודרכי ייצור חדשות והבגדים של העתיד.
מיאקה נפטר ב-5 באוגוסט 2022.
הערות שוליים

↑  חדשות חוץ, מעצב העל איסי מיאקי מת בגיל 84, באתר כלכליסט, 9 באוגוסט 2022
↑  איתי יעקב, מעצב האופנה המשפיע איסי מיאקי הלך לעולמו בגיל 84, באתר ynet, 9 באוגוסט 2022
↑  פליסה הם קפלים קבועים, מרובים ואחידים בבד, לעיתים דמויי אקורדיון.
| --- | --- |
בקרת זהויות :  NLI: 987007507959705171  PLWABN: 9810634270705606  BIBSYS: 90933560  BNE: XX5463465  BnF: cb120093202 (data)  CiNii: DA04697690  GND: 118867571  ISNI: 0000 0000 7830 0135  KulturNav: f95b47bc-3f5e-46db-97ee-da743e3a262a  LCCN: n83142635  LNB: 000195776  NDL: 00131685  NGV: 7185  NKC: xx0104584  NLA: 35428869  NTA: 074565281  RERO: 02-A003599840  RKD: 214204  SNAC: w6vm5hs6  SUDOC: 028211871  TePapa: 30211  Trove: 949447  ULAN: 500086914  VIAF: 96310760   WorldCat (עם VIAF): 96310760
איסיאגה סילה

איסיאגה סילה (בצרפתית: Issiaga Sylla; נולד ב-1 בינואר 1994 בקונאקרי שבגינאה) הוא כדורגלן גינאי המשחק בעמדת המגן השמאלי בקבוצת מונפלייה ובנבחרת גינאה.
קריירת מועדונים

סילה החל את הקריירה המקצוענית שלו בהורויה מליגת העל הגינאית.
החל משנת 2012 משחק בטולוז הצרפתית, ממנה הושאל לגזלק אז'אקסיו וללאנס.
קריירה בינלאומית

ב-6 בספטמבר 2011 ערך סילה את הופעת הבכורה שלו בנבחרת גינאה, בהפסד 1–2 לנבחרת ונצואלה במשחק ידידות. ב-24 במרץ 2017 הבקיע את שער הבכורה שלו בנבחרת, בתיקו 2-2 נגד נבחרת גבון במשחק ידידות.
הוא נכלל בסגל נבחרת גינאה בטורניר גביע אפריקה לאומות 2021.
נכלל בסגל נבחרת גינאה לטורניר גביע אפריקה לאומות 2023.
הערות שוליים

↑  Issiaga Sylla loaned to GFC Ajaccio באתר Corse Matin, ‏ 4 ביולי 2015 (בצרפתית)
↑  Liste des 25 pour la CAN 2023 בחשבון הטוויטר הרשמי של פדרציית הכדורגל הגינאית, 23 בדצמבר 2023 (בצרפתית)
| נבחרת גינאה – גביע אפריקה לאומות 2021 |
| --- | --- | --- |
|  1 ע. קייטה •  2 מ. סילה •  3 א. סילה •  4 א. קונטה II •  5 סו •  6 א. דיאוורה •  7 סיסה •  8 נ. קייטה •  9 ז'. קאנטה •  10 גילאבוגי •   11 באיו •  12 א. קונטה I • 13 מ.ע. קמארה •  14 מוריבה • 15 דירסטאם • 16 מ. קמארה • 17 ע. קאנטה • 18 סומה • 19 קאנה • 20 פ. קונאטה • 21 קאבה • 22 קונה • 23 א. קמארה • 24 מ. קונאטה • 25 דיאלו • 26 פ. קמארה • 27 יוסוף • מאמן: ק. דיאוורה |  1 ע. קייטה •  2 מ. סילה •  3 א. סילה •  4 א. קונטה II •  5 סו •  6 א. דיאוורה •  7 סיסה •  8 נ. קייטה •  9 ז'. קאנטה •  10 גילאבוגי •   11 באיו •  12 א. קונטה I • 13 מ.ע. קמארה •  14 מוריבה • 15 דירסטאם • 16 מ. קמארה • 17 ע. קאנטה • 18 סומה • 19 קאנה • 20 פ. קונאטה • 21 קאבה • 22 קונה • 23 א. קמארה • 24 מ. קונאטה • 25 דיאלו • 26 פ. קמארה • 27 יוסוף • מאמן: ק. דיאוורה | גינאה |
| נבחרת גינאה – גביע אפריקה לאומות 2023 |
| --- | --- | --- |
|  1 ע. קייטה •  2 א. קונט •  3 א. סילה •  4 סו •  5 דיאקאבי •  6 דיאוורה •  7 גילאבוגי •  8 נ. קייטה •  9 גיראסי •  10 מוריבה •   11 באיו •  12 דיאקיטה • 13 מוח. קמארה •  14 כ. סיסה • 15 ס. סיסה • 16 מוס. קמארה • 17 ז'נווייה • 18 א. קמארה • 19 קמאנו • 20 קונאטה • 21 ס. סילה • 22 קונה • 23 טורה • 24 קאנטה • 25 פ. קונט • מאמן: ק. דיאוורה |  1 ע. קייטה •  2 א. קונט •  3 א. סילה •  4 סו •  5 דיאקאבי •  6 דיאוורה •  7 גילאבוגי •  8 נ. קייטה •  9 גיראסי •  10 מוריבה •   11 באיו •  12 דיאקיטה • 13 מוח. קמארה •  14 כ. סיסה • 15 ס. סיסה • 16 מוס. קמארה • 17 ז'נווייה • 18 א. קמארה • 19 קמאנו • 20 קונאטה • 21 ס. סילה • 22 קונה • 23 טורה • 24 קאנטה • 25 פ. קונט • מאמן: ק. דיאוורה | גינאה |
איך לקרוא ספר

איך לקרוא ספר (באנגלית: How to Read a Book) הוא ספר שכתב מורטימר ג'. אדלר ויצא לאור לראשונה ב-1940. הוא כתב את הספר מחדש ביחד עם צ'ארלס ואן דורן (Charles Van Doren), והספר ראה אור במהדורה המתוקנת ב-1972.
"איך לקרוא ספר" מציע קווים מנחים לקריאה ביקורתית של ספרי מופת מכל סוג, אולם נמנע מלהמליץ על ספר כלשהו מחוץ למסורת המערבית; מהדורת 1972 בוחנת לראשונה סוגות שונות כמו שירה, היסטוריה, מדע, ספרות בדיונית.
סקירה כללית של המהדורה האחרונה

הספר "איך לקרוא ספר" מחולק לארבעה חלקים,  בכל אחד מהם מספר פרקים.
סקירה כללית של המהדורה האחרונה > חלק 1: ממדי הקריאה

אדלר פותח בהסבר כי ספר זה מיועד לאדם המעוניין לקרוא על מנת להרחיב את הבנתו. אדלר מציין כי ישנם שני סוגי קריאה, האחת למטרת השגת מידע והשנייה להשגת הבנה. ספר זה עוסק בקריאה למטרת הרחבת ההבנה.  הוא חוזר בתחילת הספר על הסיבות שבגללן החליט לכתוב ספר זה - העובדה שאנשים כיום איבדו את מיומנות הקריאה למטרת הבנה. הוא תולה את האשמה במערכת החינוך ובמיוחד באוניברסיטאות, אשר נכשלו בהכשרת הבוגרים למשימה זו. בכך מתייחס אדלר בעיקר לקריאה של היצירות הספרותיות הגדולות.
אדלר מונה ארבע רמות של קריאה: בסיסית (העוסקת בהבנת המשפטים ומשמעותם), ביקורתית (ניתן לכנות זאת גם קריאה מרפרפת, קריאה תחומה בזמן אשר העוסקת במענה על שאלות בסיסיות כמו במה עוסק הספר), אנליטית (קריאה עמוקה  ומקיפה של הספר, ראה חלק 2) וקריאה סינופטית (קריאה השוואתית).
סקירה כללית של המהדורה האחרונה > חלק 2: השלב השלישי של הקריאה: קריאה אנליטית

כאן אדלר מציג את שיטתו לקריאת ספרות לא-בדויה על מנת להגיע להבנתה. הוא טוען שיש לנקוט בשלוש גישות נפרדות של קריאה על מנת להוציא את המיטב מספר, אבל אין הכוונה שלצורך ביצוע שלוש רמות אלו של קריאה יש לקרוא אותו הספר שלוש פעמים, מכיוון שהקורא המנוסה יהיה מסוגל לבצע את כל השלוש במהלך קריאה בודדת של הספר. אדלר מכנה את סוגי הקריאות, "מבנית", "פרשנית" ו"ביקורתית".
השלב הראשון של הרמה השלישית של הקריאה הוא הבנת המבנה והמטרה של הספר. הוא פותח בקביעת הנושא הבסיסי וסוג הספר שנקרא, זאת על מנת לחזות טוב יותר את התכנים ולהבין את הספר מראשיתו. אדלר כותב שהקורא חייב להבחין בין הספרים המעשיים לספרים התאורטיים, כמו גם לקבוע את תחום המחקר שהספר משתמש בו. כמו כן, אדלר כותב שהקורא צריך לציין כל חלוקה שקיימת בספר ושהללו אינן מוגבלות לחלוקה לפרקים. לבסוף, על הקורא למצוא אילו בעיות מנסה המחבר לפתור.
בשלב השני של הרמה השלישית של הקריאה, מנחה אדלר את הקורא כיצד לקרוא את  הספר קריאה ביקורתית. הוא טוען שכעת כשהקורא מבין את מטרותיו  וטיעוניו של המחבר, הקורא הועלה לדרגת הבנה של הספר, וכעת הוא מסוגל (וחייב) לשפוט את מעלותיו ודיוקו של הספר. אדלר סבור שהדרך שבה יש לשפוט את הספר היא באמצעות  בדיקת תקפות הטיעונים שלו. הקורא יכול למצוא כשלים בדרך הסקת המסקנות, הדיוק בעובדות, ביסוס ההנחות, אם כי הוא חופשי לאהוב את הספר או לא לאהוב אותו בכל מקרה.
השיטה המוצגת מכונה לעיתים שיטת מבנה-תוכנית-הערכה (Structure-Proposition-Evaluation (SPE) method), אם כי אין משתמשים במונח בספר.
סקירה כללית של המהדורה האחרונה > חלק 3: גישות לסוגים שונים של קריאת החומר

הספר דן בקצרה בגישות לקריאת ספרות בדויה ושירה, ומציע ספרים נוספים להיעזר בהם. הוא מסביר את השיטה של קריאת ספרים גדולים – יש לקרוא את הספר שהשפיע על הסופר לפני שקוראים את עבודותיו של הסופר – ונותן מספר דוגמאות לשיטה זו.
סקירה כללית של המהדורה האחרונה > חלק 4: המטרות העליונות של הקריאה

חלק זה של הספר דן במיומנות הקריאה הסינופטית: קריאה השוואתית של מספר ספרים בנושא מסוים על מנת להרחיב את ההבנה בתחום מסוים. דוגמאות לתחום הקריאה יכולים להיות אהבה, מלחמה ואף פיזיקת חלקיקים. הספר מסתיים בהסבר על חשיבות הקריאה כאמצעי להרחבת התודעה. על פי אדלר, ישנו מספר קטן של ספרים אשר יכולים לגרום להרחבת תודעתו של הקורא. קריאתם מלווה בקושי אך קושי זה שווה את התועלת. אדלר בעיקר מתייחס ליצירות הספרותיות הגדולות המקובלות בעולם המערבי.
רשימת קריאה (מהדורת 1972)
ראו גם

קריאה
אלטרנטיבת פרדהולם

באנליזה פונקציונלית (ענף במתמטיקה), אלטרנטיבת פרדהולם קובעת שעבור אופרטור קומפקטי A ממרחב בנך X לעצמו ומספר מרוכב כלשהו  \ \lambda  שונה מאפס, רק אחד מהתנאים הבאים מתקיים:
\ \lambda I-A הפיכה.
\ \lambda  ערך עצמי של A עם ריבוי גאומטרי סופי ו- \ {\bar {\lambda }} ערך עצמי של  \ A^{*} עם אותו ריבוי גאומטרי.
ניתן לנסח את המשפט בצורה השקולה הבאה: עבור אופרטור קומפקטי A ממרחב בנך X לעצמו ומספר מרוכב כלשהו  \ \lambda  שונה מאפס התמונה של
 \ A-\lambda 
סגורה ב-
X
ומימד הגרעין של
 \ A-\lambda 
סופי.
איזר (נהר בגרמניה)

ערך זה עוסק בנהר בגרמניה, אחד מיובליה של הדנובה. אם התכוונתם לנהר במזרח צרפת החוצה את העיר גרנובל, ראו .
| --- | --- |
איזר בצפון מינכן.
איזר בצפון מינכן.
 מידע כללי
 אורך:  295 ק"מ
 ספיקה ממוצעת:  175 מ"ק לשנייה
 אגן ניקוז:  9000 קמ"ר
 מוצא:  רכס קרוונדל, טירול, אוסטריה.
 גובה מוצא הנהר:  1160 מטרים
 יובלים:  Loisach, Mittlere-Isar Canal, Schörgenbach, Gleirschbach, Seeache, Sempt-Flutkanal, Rottach, Dürrach, Längenmühlbach, Kleine Isar, Goldach, Loisach-Isar-Kanal, Rißbach, Sempt, Amper, Moosach, Brunnbach, Eisbach, Auer Mühlbach, Schwabinger Bach, Jachen, Seebach, Leutascher Ache, בפסקה זו רשומה אחת נוספת שטרם תורגמה 
 שפך:  נהר הדנובה, גרמניה
 מדינות באגן הניקוז:  גרמניה גרמניה, אוסטריה אוסטריה
 
 אגן הניקוז של נהר איזר
 
איזָר (בגרמנית: Isar) הוא נהר הזורם בחבל טירול באוסטריה ובמדינת בוואריה בגרמניה. מוצאו של הנהר ברכס קרוונדל בחלק האוסטרי של הרי האלפים, והוא נכנס לגרמניה באזור העיירה מיטנוואלד. בהמשך הוא זורם דרך הערים באד טלץ, מינכן ולנדסהוט בטרם הוא נשפך אל נהר הדנובה סמוך לעיירה דגנדורף.
אורכו של האיזר 295 קילומטרים, והוא הרביעי באורכו בבוואריה; הדנובה, האין, והמיין ארוכים ממנו. איזר נחשב ליובל השני בחשיבותו לנהר הדנובה.
גאוגרפיה

הנהר מתנשא בגובה של 1,750 מטר בקארוונדלבייג', רק צפונית מזרחית לאינסברוק, אוסטריה, והוא עובר מערבה ואז חוצה צפונה אל גרמניה במעבר שרניץ. הנהר שם זורם דרך ערוץ עמוק ששימש את הרומאים הקדומים, שקראו לו פורטה קלאודיה. קו רכבת וכביש עוברים כעת את הערוץ. כשהוא פונה שוב מזרחה וצפונה, מגיח האיזר על המישור הבווארי וזורם צפונית-מזרחית דרך מינכן. הוא נכנס לדנובה במורד הזרם מרגנסבורג.
מקור שמו של הנהר במילה "מים עמוקים" בשפות אירופיות עתיקות, אשר בהמשך הפכו ל"מים קפואים" בשפות גרמאניות. ברחבי אירופה ניתן למצוא מספר נהרות עם שמות דומים, לדוגמה האיזר בצרפת, ייזרה בצ'כיה, אייסל בהולנד ועוד.
יובליו הגדולים ביותר של האיזר הם הנהרות אמפר ולויסאך, ולאורכו מספר איים קטנים, כשהמוכר בהם הוא "אי המוזיאון" במינכן, עליו ממוקם המוזיאון הגרמני.
הנהר שימש כנתיב סחר חשוב עוד בימי קדם, בין השאר לשינוע בולי עץ לענף הבניה. הרומאים היו הראשונים שבנו גשרי עץ מעל הנהר. החל מהמאה ה-17 שימש הנהר להעברת סחורות ונציאניות לווינה ובודפשט דרך הדנובה. כמו כן פעלו לאורך הנהר מספר טחנות קמח שהופעלו בכוח זרימת המים.
באוקטובר 1946, בעקבות הוצאתם להורג של פושעי מלחמה נאצים כגון יואכים פון ריבנטרופ, האנס פרנק, וילהלם קייטל ואחרים, פוזר אפרם מעל מימי הנהר.
החל מראשית המאה ה-20 משמש הנהר לייצור חשמל, ולאורכו נבנו תעלות רבות, אשר בין השאר פגעו במערכת האקולוגית שלו. בעשורים האחרונים נעשו מאמצים לשקם את הנהר.
הערות שוליים

↑  Editors of Encyclopaedia Britannica, Isar River, Europe, ENCYCLOPAEDIA BRITANNICA
| --- | --- |
בקרת זהויות :  GND: 4027707-0  NKC: ge766587  VIAF: 56144648311888687211   WorldCat (עם VIAF): 56144648311888687211
איך לעשות סקס

| --- | --- |
כרזת הסרט הרשמית
כרזת הסרט הרשמית
 בימוי:  מולי מאנינג ווקר 
 הופק בידי:  אמילי ליאו אינווה מקינון קונסטנטינוס קונטוברקיס
 תסריט:  מולי מאנינג ווקר 
 שחקנים ראשיים:  מיה מק'קנה-ברוס לרה פיק סמואל בוטמלי שון תומאס אנווה לואיס לורה אמבלר
 מוזיקה:  ג'יימס ג'ייקוב
 צילום:  ניקולס קאניציוני 
 מדינה:  הממלכה המאוחדת הממלכה המאוחדת יוון יוון בלגיה בלגיה
 חברת הפקה:  Film4 מכון הסרטים הבריטי MK2 Films Head Gear Films Metrol Technology Umedia Wild Swim Films Heretic
 חברה מפיצה:  מובי
 הקרנת בכורה:  19 במאי 2023 (פסטיבל הקולנוע בקאן ה-76) הממלכה המאוחדת 3 בנובמבר 2023 ישראל 18 בינואר 2024 ארצות הברית 2 בפברואר 2024
 משך הקרנה:  91 דקות
 שפת הסרט:  אנגלית 
 סוגה:  דרמת התבגרות
 הכנסות:  921,933 מיליון דולר
 פרסים:  Un certain regard Award  פרס האקדמיה האירופית לקולנוע לתגלית השנה באירופה 
 mubi.com/en/howtohavesex
 דף הסרט ב־IMDb
 
איך לעשות סקס (באנגלית: How to have sex) הוא סרט דרמת התבגרות שנכתב ובוים על ידי מולי מאנינג ווקר; בכורת הבימוי שלה. בסרט מככבים מיה מק'קנה-ברוס, לרה פיק, סמואל בוטמלי, שון תומאס, אנווה לואיס ולורה אמבלר.
הסרט הוצג בבכורה עולמית בפסטיבל הקולנוע בקאן ב-19 במאי 2023, שם זכה בפרס "Un Certain Regard" ועלה לאקרנים בממלכה המאוחדת ב-3 בנובמבר 2023, תחת הפצת "מובי". בישראל, הסרט עלה לאקרנים ב-18 בינואר 2024.
תקציר העלילה

שלוש נערות בריטיות, טרה, סקיי ואם טסות לחופשה במאליה שבכרתים הכוללת בתוכה מסיבות ואלכוהול. אחת מהנערות, טרה היא הבתולה היחידה מהשלישייה והיא מעולם לא קיימה יחסי מין. טרה מרגישה לחץ מצד חברותיה לקיים יחסי מין עם גברים במהלך החופשה.
צוות השחקנים והדמויות

מיה מק'קנה-ברוס – טרה
לרה פיק – סקיי
סמואל בוטמלי – פאדי
שון תומאס – באדג'ר
אנווה לואיס – אם
לורה אמבלר – פייג
הפקה

באוקטובר 2022, מיה מק'קנה-ברוס, לרה פיק, סמואל בוטמלי, שון תומאס, אנווה לואיס, לורה אמבלר הצטרפו לצוות השחקנים, ונמסר כי מולי מאנינג ווקר תביים את הסרט ותכתוב תסריט. צילומי הסרט התרחשו במאליה, כרתים, במשך חודשיים מספטמבר 2021.
הפצה

הסרט הוצג בבכורה עולמית בפסטיבל הקולנוע בקאן ב-19 במאי 2023, שם זכה בפרס "Un Certain Regard" ועלה לאקרנים בממלכה המאוחדת ב-3 בנובמבר 2023, תחת הפצת "מובי". בישראל, הסרט עלה לאקרנים ב-18 בינואר 2024.
הסרט עלה לאקרנים בארצות הברית ב-2 בפברואר 2024.
פרסים ומועמדויות

| פרס | תאריך הטקס | קטגוריה | מועמד (ים) | תוצאה | מקור |
| --- | --- | --- | --- | --- | --- |
| פרס האקדמיה הבריטית לקולנוע | 18 בפברואר 2024 | הליהוק הטוב ביותר | איזבלה אודופין | מועמדות |  |
| פרס האקדמיה הבריטית לקולנוע | 18 בפברואר 2024 | הסרט הבריטי הטוב ביותר | מולי מאנינג ווקר, אמילי ליאו, איוונה מקינון וקונסטנטינוס קונטוברקיס | מועמדות |  |
| פרס האקדמיה הבריטית לקולנוע | 18 בפברואר 2024 | הופעת בכורה הטובה ביותר דופן של תסריטאי, במאי או מפיק בריטי | מולי מאנינג ווקר (תסריטאית, במאית) | מועמדות |  |
הערות שוליים

1 2 3  "How to Have Sex". Cineuropa. Retrieved 2 January 2024.
↑  "How To Have Sex (15)". BBFC. 23 October 2023. Retrieved 23 October 2023.
↑  "How to Have Sex (2023)". Box Office Mojo. Retrieved 11 January 2024.
↑  Wiseman, Andreas (21 October 2022). "MK2 Boards Film4 & BFI-Backed 'How To Have Sex'; 'Vampire Academy' & 'Persuasion' Actress Mia McKenna-Bruce Among Cast". Deadline Hollywood.
↑  Segalov, Michael (27 October 2023).
"'I sobbed my heart out': How to Have Sex star Mia McKenna-Bruce on consent, girlhood, and talking to teens". The Guardian. Retrieved 2 January 2024.
↑  "The Screenings Guide of the 76th Festival de Cannes". Cannes Film Festival. Retrieved 14 May 2023.
↑  Tartaglione, Nancy (13 April 2023).
"Cannes Film Festival Lineup: Haynes, Anderson, Glazer, Kore-Eda, Wenders In Competition – Full List". Deadline Hollywood. Retrieved 27 April 2023.
↑  Ntim, Zac (27 April 2023).
"Mubi Picks Up Molly Manning Walker's Feature 'How To Have Sex' Ahead Of Cannes Debut". Deadline Hollywood. Retrieved 27 April 2023.
↑  "The 28th Busan International Film Festival: Selection List". Busan International Film Festival. 5 September 2023. Retrieved 12 September 2023.
↑  Erbland, Kate (1 January 2024). "The 16 Best Films of 2024 We've Already Seen". IndieWire. Retrieved 10 January 2024.
↑  film, Guardian (2024-02-18). "Baftas 2024: the complete list of winners". The Guardian (באנגלית בריטית). ISSN 0261-3077. נבדק ב-2024-02-19.
איאן פיירווטר

| --- | --- |

 לידה:  29 בספטמבר 1891 בריג אלן, הממלכה המאוחדת 
 פטירה:  20 במאי 1974 (בגיל 82) בריזבן, אוסטרליה 
 מקום לימודים:  Victoria College  בית הספר סלייד לאמנות יפה  האג 
 
איאן פיירווטר (באנגלית: Ian Fairweather‏; 29 בספטמבר 1891 – 20 במאי 1974) היה צייר סקוטי תושב אוסטרליה במשך רוב חייו. הוא שילב בעבודותיו השפעות מערביות ואסיאתיות.